als_Latn dik_Latn sag_Latn
Zhurmat jashtë skene
“Zhurmat jashtë skene”, e autorit të njohur Majkëll Frein, është shfaqja qe do te celë sezonin artistin në Teatrin Kombëtar të komëdise.
Vepra e cila do të vijë për publikun me regji të Kastriot Çipit dhe me pjesmarrjen a aktorëve si Julia Ilirjani, Pjerin Vlashi, Niada Saliasi etj. Kjo komedi, që i takon një teatri brenda teatrit ka pasur jo pak sukses në skena të tjera të botës ku ajo është vënë. Tashmë është Teatri Kombëtar i Komedisë që do ta sjellë këtë vepër si premierë me aktorë shqiptarë.
“Zhurma jashtë skene” luan me konceptin e shfaqjes brenda shfaqjes, në këtë rast një farsë seksi e titulluar “Lakuriq”, një nga ato shfaqje ku vajzat e reja vijnë vërdallë me të brendshme, ndërsa burrave pleq u bien pantallonat dhe ku shumë dyer hapen e mbyllen vazhdimisht. “Lakuriq” është vendosur në një “mulli të shekullit XVI të restauruar për mrekulli”, të konvertuar në banesë moderne për të cilën nuk mungojnë kurrë qeramarrësit. Vepra perfshin ne vetvete tre akte të shfaqes “Lakuriq”, dhe ne pauzat që krijohen nga njëri akt në tjetrin aktorët luajne personazhe të tjere që mbajne emrat e tyre të vërtë në jetën jashtë skenës.
Një pjesë e mirë e humorit buron nga variacionet në secilin version të personazhit që ata luajnë, ndërkohë që kaosi jashtë skene ndikon për keq në atë që ndodh në skenë. Kontrasti mes personaliteteve të aktorëve dhe personazheve që ata luajnë në skenë është gjithashtu burim humori.
nob_Latn als_Latn als_Latn als_Latn als_Latn